ሰበር ዜና: ኢህአዴግ ዶክተር አብይ አሕመድን የድርጅቱ ሊቀመንበር አድርጎ ዛሬ መረጠ
የኢህአዴግ ምክርቤት ዶክተር አብይ አሕመድን የድርጅቱ ሊቀመንበርና አቶ ደመቀ መኮንንን ደግሞ በነበሩበት በምክትል ሊቀመንብርነት እንዲቀጥሉ መርጧል ፡፡የኢትዮጵያ ህዝቦች አብዮታዊ ዴሞክራሲያዊ ግንባር ምክርቤት ከመጋቢት 11 እስከ 18/2010 ዓም ባካሄደው ዶክተር አብይ አሕመድን የድርጅቱ ሊቀመንበር አድርጎ ሲመርጥ አቶ ደመቀ መኮንንን ደግሞ በነበሩበት የድርጅቱ ምክትል ሊቀመንበር ሆኖው እንዲቀጥሉ ወስኗል ፡፡ኢህአዴግ በቆየው ስብሰባ የድርጅቱ የታሀድሶ ሂደት በየደረጃው የደረሰበትን  በጥልቀት መገምገሙን ነው ያብራራው ፡፡በስራ አስፈፃሚ ኮሚቴና በአራቱ ብሄራዊ ድርጅቶች የግምገማ ሪፖርት ላይም ውይይት ማድረጉን ነው ያመለከተው ፡፡አገሪቷ ያለችበትን ወቅታዊ ሁኔታና የጥልቅ ተሃድሶውን አፈፃፀም መነሻ በማድረግ ሥራ አስፈፃሚው ያስተላለፋቸው ውሳኔዎችና ያስቀመጣቸው አቅጣጫዎች ያሉበትን ደረጃ ገምግሞ ቀጣይ አቅጣጫዎችንም ማስቀመጡም አብራርቷል ።የመጀመሪያ ዲግሪ በኮምፒውተር ኢንጂነሪንግ፣ ሁለተኛ ዲግሪ በትራንፎርሜሽናል ሊደርሺፕ እና ቼንጅ፣ ማስተርስ ኢንቢዝነስ አድሚኒስትሬሽንና በክሪፕቶ ግራፊ እንዲሁም የዶክትሬት ትምህርታቸውን በፒስ ኤንድ ሴክዩሪቲ ያገኙ መሪ ናቸው ። በመከላከያ ሚኒስቴር ውስጥ እስከ ሌፍተናንት ኮሎኔል ድረስ በተለያዩ ስፍራዎች ያገለገተሉ ሲሆን ፤የፌደራል ሳይንስ እና ቴክኖሎጂ የልህቀት ማእከል ዋና ዳይሬክተር በመሆን ሰርተዋል ፡፡እንደዚሁም በኢንፎርሜሽን መረብ ደህንነት ኤጀንሲ ውስጥም በምክትል ዳይሬክተርነት ከመስራታቸውም በተጨማሪ የሳይንስና ቴክኖሎጂ ሚኒስትር በመሆኑ አገልግለዋል።ዶክተር አብይ አህመድ በቅርቡ የኦህዴድ ሊቀመንበር ሆነው በድርጅቱ  የተመረጡ ሲሆን ፤የኦሮሚያ ብሄራዊ ክልላዊ መንግስት ካቢኔም በምክትል ርዕሰ መስተዳድር ማዕረግ የከተማ ልማትና ቤቶች ቢሮ ሃላፊ በመሆን ማገልገላቸው ይታወቃል ።
በቅርቡ አቶ ኃይለማርያም ደሳለኝ ከግንባሩ ሊቀመንበርነት በፈቃደኝነታቸው ለመነሳት ያስገቡትን መልቀቂያ መቀበሉን የሚታወስ ነው  ፡፡